**Pályázati tájékoztató**

**2022. II. félév**

**1. Új táncszínházi produkció megvalósítása pályakezdő alkotók számára**

**Befogadó helyszín**

A pályázati eredmények nyilvánosságra hozatala után kérjük a nyertes alkotókat, hogy a MU Színházzal, vagy a pályázatukban megjelölt színházi körülményeket biztosító helyszínnela bemutató egyeztetése és lebonyolítása ügyében vegyék fel a kapcsolatot, valamint Kopeczny Katával az IZP szakmai koordinátorával: imrezoltanprogram@gmail.com.

Az alkotó vagy az őt képviselő szervezet (kötelezettségvállaló) a pályázatukban megjelölt színházi körülményeket biztosító helyszínnel bérleti szerződést köteles kötni az előadásra vonatkozóan, aminek értelmében a befogadó helyszínnek fizetendő díj összege 100.000 Ft.

Fontos, hogy a pályázó a költségvetésében külön sorként jelölje meg a bérleti díj összegét!

A bemutató után az előadás tulajdon-, és forgalmazási joga az alkotó szervezetnél marad.

**Az altéma jogcímei** közül a csillaggal megjelölt tételek, *számlázott dologi költségként kezelendő* (mentor; szakértő tiszteletdíja; előadóművészek tiszteletdíja;alkotók tiszteletdíja; szakmai közreműködők tiszteletdíja; produkciós vezető tiszteletdíja).

**A pályázó a bemutatóról készült videofelvételt töltse fel** valamelyik videómegosztó oldalra (Vimeo, Youtube), hogy az IZP számára letölthető legyen az archívumba, valamint küldje el az IZP szakmai koordinátorának: Kopeczny Kata [imrezoltanprogram@gmail.com](mailto:imrezoltanprogram@gmail.com).

**2. Táncművészeti produkciók felújítása**

**Felújítás és továbbjátszás** Támogatott pályázat esetén a pályázó vállalja, hogy a produkciót - külön szerződés keretében - bemutatja a 2023. januárjában induló előadássorozat részeként azon IZP Pontokon, amelyek a produkcióját bemutatásra kiválasztották. A felújításra és továbbjátszásra kiválasztott produkciók egyeztetését, valamint a helyszínekkel történő technikai koordinációt egy, az említett célok megvalósítására kiírt pályázaton nyertes szervezet végzi.

**Az altéma jogcímei** közül a csillaggal megjelölt tételek, *számlázott dologi költségként kezelendő* (előadóművészek tiszteletdíja;alkotók tiszteletdíja; szakmai közreműködők tiszteletdíja; produkciós vezető tiszteletdíja).

**6. Pályázati cél: Nyitott tréning professzionális táncművészek számára**

**Adatszolgáltatás:** A pályázó vállalja, hogy az IZP szakmai koordinátora részére az [imrezoltanprogram@gmail.com](mailto:imrezoltanprogram@gmail.com) email címre havonta elküldi a friss adatokat a programmal kapcsolatban, amik tartalmazzák a résztvevők nevét, létszámát, a megtartott alkalmak számát, időpontját, valamint az óraadó nevét, tanítási alkalmaik időpontját.

**7. Ingyenesen igénybe vehető próbahely biztosítása elsősorban az IZP projektek, valamint a fiatal és pályakezdő hivatásos táncművészek és alkotók számára**

A pályázó a **Rendelkezésreállási adatlap** kitöltésével csupán tájékoztató adatokat szolgáltat. A Rendelkezésreállási adatlapot a feltöltendő mellékletek között találja.

**Az altéma jogcímei** közül a csillaggal megjelölt tételek, *számlázott dologi költségként kezelendő* (szakértő tiszteletdíja; előadóművészek tiszteletdíja;alkotók tiszteletdíja; szakmai közreműködők tiszteletdíja; produkciós vezető tiszteletdíja).

**Terem koordináció:** az altémában sikeresen pályázó helyszínek az IZP által támogatott projektek megvalósításához, másrészt fiatal és pályakezdő hivatásos táncművészek és alkotók próbái számára biztosítanak helyszínt. A támogatott projektek és a termek közötti sikeres koordináció érdekében egy, az összes helyszínnel megosztott táblázatban vezetik a jelen altémában pályázók a teremfoglaltságot, az igényeket, amit havonta töltenek fel az aktuális adatokkal. A táblázatot az IZP koordinátora osztja meg a helyszínekkel.

**8. Pályázati cél: Táncelőadáshoz kapcsolódó (1.) két- vagy háromlépcsős program, (2) komplex táncszínházi nevelési előadás**

1. **Táncelőadáshoz kapcsolódó két-, ill. háromlépcsős program**

(felkészítő / feldolgozó vezetett beszélgetés vagy foglalkozás)

Ez a program kettő vagy három modulból (lépcsőből) áll. Az egyik modul alapértelmezetten egy táncelőadás, táncos jelenetsor, mozgásos performansz, stb. A táncprodukcióhoz különböző **kísérőesemények** kapcsolhatóak, melyek

●meg is előzhetik és követhetik a táncelőadást

●a háromlépcsős modulnál általában a felkészítő és a feldolgozó modul közé ékelődik maga az előadás / jelenetsor.

●az előadást megelőző beszélgetés vagy foglalkozás felkészítő jellegű, a nézők előzetes tudását, élményeit hívja elő, az előadás után zajló pedig a látottak feldolgozását segíti.

Kísérőesemények lehetnek: vezetett beszélgetés, felkészítő/feldolgozó foglalkozás, bemelegítő foglalkozás

Egy táncelőadáshoz kapcsolódhat többféle lépcső is, így egy táncelőadás pl. elképzelhető felkészítő foglalkozással és feldolgozó vezetett beszélgetéssel; vagy felkészítő beszélgetéssel és feldolgozó foglalkozással stb.

A felkészítő beszélgetés és foglalkozás szinonimájaként használatosak a ráhangoló beszélgetés, ill. foglalkozás és az érzékenyítő beszélgetés, ill. foglalkozás kifejezések.

**Vezetett beszélgetés**

Többféle módon segítheti a nézőket a befogadás elmélyítésében. Irányulhat az pl. a táncos formanyelv, az előadás által használt táncos, és vagy pl. színházi jelrendszer megértésére, felfejtésére. Segíthet az előadás által felvetett kérdések, központi probléma átgondolásában, támpontokat adhat a látott előadás megértéséhez. Többnyire felkészült táncos szakember, vagy a produkciót jól ismerő (dráma)pedagógus, színházi szakember részvételét igényli. A nézőknek érdemi beleszólási lehetőséget biztosít a diskurzusban, megtervezett a menete, pedagógiai célokkal is rendelkezik és többször is megismételhető.

**Felkészítő vagy feldolgozó foglalkozás**

A táncelőadáshoz kapcsolódva a beszélgetés mellett **dramatikus** és/vagy **mozgásos** (nonverbális kommunikációs gyakorlatok, testnyelvi eszközöket, a mozdulat kifejező erejét alkalmazó, mozgáson keresztüli önkifejezés. A mozgásos foglalkozás mozgásanyaga állhat különböző bizalomfejlesztő és kapcsolatépítő játékokból illetve a formát alkalmazó társulatra jellemző mozgásvilágból átemelt egyszerűbb mozdulatokból.) tevékenységeket is kínál.

Ezek a **drámapedagógiai** és/vagy **mozgásos munkaformák** irányulhatnak a táncos formanyelv, az előadás által használt táncos és színházi jelrendszer jobb, saját tapasztalaton alapuló megértésére.

A beszélgetéshez hasonlóan a foglalkozások segíthetnek az táncelőadás által felvetett kérdések, központi probléma átgondolásában, és élményszerű tapasztalatokat adhatnak a látott darab megértéséhez.

A foglalkozást felkészült táncos szakember, vagy a produkciót jól ismerő  (dráma)pedagógus, színházi szakember részvételét vezeti, gyakran az előadásban játszó táncosok vagy az előadás más alkotóinak segítségével.

1. **Komplex táncszínházi nevelési előadás (DTIE - Dancetheatre in Education)**

(ebben az esetben kifejezetten a TIE azaz az angol Theatre in Education (‘színház a nevelésben’) módszertanán alapuló – színházi nevelési / színházpedagógiai program és egy táncműfaj/táncelőadás ötvözéséből készülő önálló előadás)

●Olyan komplex előadás, amely egymásra épülő és egymásba kapcsolódó szöveges színházi jelenetekből, táncszínházi jelenetekből, verbális és mozgásos interaktív részekből áll.

●A jelenetsorok és a hozzájuk kapcsolódó felkészítő és feldolgozó beszélgetések és az ebbe sajátos esztétika alapján illeszkedő interaktív munkaformák révén megvalósuló előadás dramaturgiailag szerves egységet képez.

●A hazai gyakorlatban kb. 2–4 óra időtartamú program mindig pontosan behatárolt korcsoportba tartozó résztvevők (többnyire, de nem kizárólag gyermekek, ill. fiatalok) számára készül, akiknek a hagyományos színháznézői szerep mellett többféle egyéb szerepet, részvételi lehetőséget kínálnak.

●Az előadást színész-drámatanárok és/vagy táncművészek és drámatanárok valósítják meg. A komplex táncszínházi nevelési előadások vállalása, hogy a közreműködő táncos és drámás művészek egymás műfajaiban is szerepelnek az előadásban.

A (tánc)színházi nevelési / (tánc)színházpedagógiai programok terminológiájáról további részletes (pl. a ráhangoló és feldolgozó beszélgetésekről és foglalkozásokról szóló) információk a <https://nekematanc.hu/tudastar/> oldalon találhatóak.

**A szakmai koordinátorral való kapcsolattartás**

Kérjük a pályázókat, hogy a kapcsolattartás és kommunikáció elősegítése érdekében működjenek együtt a szakmai koordinátorral.

● Szakmai koordinátor:

Kopeczny Kata

t.: +3630 307 8734

e.: [imrezoltanprogram@gmail.com](mailto:imrezoltanprogram@gmail.com)

● A pályázati eredmény kihirdetése után a koordinátor emailben küld további információkat a nyertesek részére.

● Az Imre Zoltán Program nyilvános kommunikációs felülete az [IZP klub facebook oldal.](https://www.facebook.com/izp.klub/?ref=bookmarks)

● Kérjük a pályázókat kedveljék az oldalt, vegyenek részt a népszerűsítésében, figyeljék és osszák meg a saját produkciójukat/ rendezvényüket érintő posztokat.

● Esemény létrehozásánál társszervezőként adják meg az IZP Klubot a Nemzeti Táncszínházat, valamint az “Új táncszínházi produkció megvalósítása pályakezdő alkotók számára” altémában nyertesek a befogadó helyszínt. Amennyiben jegyvásárlás is kapcsolódik az eseményhez, és a jegyárusítás a https://nemzetitancszinhaz.jegy.hu/-en, vagy az adott helyszínen keresztül történik. Kérjük a pályázókat egyeztessenek a helyszínnel.

● A posztoknál minden esetben használják a következő hashtageket: #nka, #izp, #izpklub, helyszínként megadni a Nemzeti Táncszínházat, vagy az adott helyszínt.

● Előadás, vagy bármilyen az IZP által támogatott program leírásánál minden esetben ki kell írni, hogy **„Az előadás/program a Nemzeti Kulturális Alap Imre Zoltán Programja támogatásával valósul meg.”**

* **Pályázati ügyek**ben az Imre Zoltán Program Ideiglenes Kollégium pályázati referense az illetékes:

Bakné Hurbán Dóra *pályázati referens*

Imre Zoltán Program Ideiglenes Kollégium

t.: (36 1) 550-2891

e.: dora.hurban[kukac]emet.gov.hu;

* **Elszámolási kérdések**ben az IZP elszámoltatási referenséhez fordulhatnak:

Nagy Zsuzsanna *elszámoltatási referens*

Imre Zoltán Program Ideiglenes Kollégiuma

t.: (36 1) 550-2667

e.: zsuzsanna.nagy[kukac]emet.gov.hu